{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću za Prijedlog pravilnika o izmjenama i dopunama pravilnika o provedbi mjere IV.1. „Planovi proizvodnje i stavljanja na tržište“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARTINA VOGLAR","PRAVILNIK O IZMJENAMA I DOPUNAMA ","Članak 9. stavak 5. Pravilnika\nTekst važeće odredbe:\n„Ukupan iznos potpore dodijeljene Rješenjem o dodjeli sredstava iz članka 13. stavka 1. točke a) ovoga Pravilnika na godišnjoj razini ne smije prijeći 12 posto prosječne godišnje vrijednosti proizvodnje koju je korisnik stavio na tržište tijekom zadnje tri kalendarske godine koje prethode godini na koju se Zahtjev za potporu/plan proizvodnje i stavljanja na tržište iz članka 11. stavka 1. ovoga Pravilnika odnosi,…“\n\nPrijedlog izmjene:\n„Ukupan iznos potpore dodijeljene Rješenjem o dodjeli sredstava iz članka 13. stavka 1. točke a) ovoga Pravilnika na godišnjoj razini ne smije prijeći 12 posto prosječne godišnje vrijednosti proizvodnje koju su članovi organizacije proizvođača stavili na tržište tijekom zadnje tri kalendarske godine koje prethode godini na koju se Zahtjev za potporu/plan proizvodnje i stavljanja na tržište iz članka 11. stavka 1. ovoga Pravilnika odnosi,...“\n\nObrazloženje:\nPredložena izmjena ima za cilj uskladiti način izračuna maksimalnog iznosa potpore za sve organizacije proizvođača — i postojeće i novopriznate — kako bi se osigurao jednak tretman i realniji prikaz gospodarske aktivnosti članova.\nNaime, u praksi se često događa da organizacija proizvođača, zbog tržišnih ili logističkih okolnosti, ne može preuzeti i plasirati cjelokupnu proizvodnju svojih članova, pa dio proizvoda članovi prodaju izravno trećim osobama. Takve situacije ne znače da članovi nisu aktivni ili da organizacija ne ispunjava svoju ulogu.\nRačunanje 12 % potpore samo prema vrijednosti koju je organizacija kao pravna osoba stavila na tržište može dovesti do nepravednog umanjenja iznosa potpore, jer ne uzima u obzir stvarnu vrijednost proizvodnje njezinih članova.\nPredloženom izmjenom bi se uspostavila jednakost s novopriznatim organizacijama proizvođača, te bi se postiglo pravednije i učinkovitije korištenje sredstava potpore, a sve u skladu s ciljem jačanja i razvoja organizacija proizvođača.","Nije prihvaćen","Propisani način utvrđivanja iznosa potpore koji se može ostvariti na godišnjoj razini se već primjenjuje od početka provedbe mjere IV.1. „Planovi proizvodnje i stavljanja na tržište“ u okviru Programa, u skladu sa člankom 9. Pravilnika. Izmjena nije predviđena, a kako bi se osiguralo jednako postupanje prema korisnicima u prethodnim razdobljima dodjele potpore i korisnicima u narednim razdobljima."]
[2,"VEDRAN KUNICA","PRAVILNIK O IZMJENAMA I DOPUNAMA ","Predlažemo na način određivanja rokova za podnošenje zahtjeva za potporu primjeniti isti princip kao što je predviđeno za zahtjeve za isplatu u predloženim izmjenama članka 17. Izjednačavanje postupka bi smanjilo administrativno opterećenje korisnika, uključujući i praćenje rokova koji proizlaze iz Pravilnika.","Prihvaćen","Odredba Pravilnika kojom se utvrđuje rok za podnošenje Zahtjeva za potporu je izmijenjena na način da je usklađena sa načinom utvrđivanja rokova za podnošenje Zahtjeva za isplatu."]